Tere Aivar! Kust saite infot meie kohta?
Üks sõber oli siin ja ütles et talle väga sobis, rääkisin teisele sõbrale ja siis otsustasime et tuleme.
Kas nüüd kuuenda päeva lõpus ütlete oma sõbrale aitäh?
Muidugi. Ta juba helistas ka, küsis kuidas läheb.
Teile sobis meie paastukuur?
Jah, ma esimest korda tegin – väga hästi sobis! Alguses arvasin, et see on väga raske, aga siis sain aru, et ikkagi ei ole raske. Seltskond oli ka väga hea ja see on tähtis.
Mis Teie jaoks oli kõige tähtsam selles kuuris?
See, et sa võtad kätte ja 5 või 7 päeva ei söö. See on selline enda proovile panek. Kas sa suudad selle teha ja kuidas suudad.
Kuidas lähedased suhtusid sellesse?
Me oleme alati käinud tervendavatel kuuridel, kuid ei ole paastunud. Tegelikult see paastumine on selline asi, et ühele sobib teisele mitte. Kodus kogu see väljatulek ja peab oma elu natuke muutma, vähemalt jälgima mida sööd ja kui palju.
Kas räägite oma kogemustest tuttavatele?
Jaa, kindlasti. Ma juba täna soovitasin paarile sõbrale, kes mulle helistasid.
Mida soovitaksite meile?
Tegelikult see raviosa on siin päris tugev, palju lisaprotseduure. Aga võiks olla ka füsioterapeudi vastuvõtt ja massaaz veel eraldi. Muu on täiesti paigas.